MUNICIPIUL CRAIOVA

CONSILIUL LOCAL AL  MUNICIPIULUI  CRAIOVA 

HOTĂRÂRE NR. 362
privind  modificarea Hotărârii Consiliului Local al Municipiului Craiova nr.28/2015 referitoare la desemnarea reprezentanţilor Consiliului Local al Municipiului Craiova în Comisia pentru vânzarea spaţiilor comerciale şi de prestări servicii

Consiliul Local al municipiului Craiova, întrunit în şedinţa ordinară din data de 29.10.2015; 

           Având în vedere raportul nr. 147668/2015 întocmit de Direcţia Administraţie Publică şi Asistenţă Socială, prin care se propune modificarea Hotărârii Consiliului Local al Municipiului Craiova nr.28/2015 referitoare la desemnarea reprezentanţilor Consiliului Local al Municipiului Craiova în Comisia pentru vânzarea spaţiilor comerciale şi de prestări servicii; 

          În conformitate cu prevederile Legii nr.550/2002 privind vânzarea spaţiilor comerciale proprietate privată a statului şi a celor de prestări servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, cu modificările şi completările ulterioare.

          În temeiul art. 36, alin. 9,  art.45, alin. 1, art. 61 alin.2 şi art.115 alin.2, lit.b din Legea nr. 215/2001 privind administraţia publică locală.

HOTĂRĂŞTE:

  Art.1. Se aprobă modificarea art.1 din Hotărârea Consiliului Local al Municipiului Craiova nr.28/2012 în sensul înlocuirii dlui. Manda Marian Sorin, cu dl. consilier Dorel Cosmin Marinescu.
Art.2.  Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială, Comisia pentru vânzarea spaţiilor comerciale şi de prestări servicii şi Dorel Cosmin Marinescu vor aduce la îndeplinire prevederile prezentei hotărâri.

